《自题眄怡斋 其二》
宋代·程迥

六月松风万籁寒，笙竽频到枕屏间。夜深梦绕匡庐阜，瀑布溅珠过药阑。

作者简介：宋应天府宁陵人，徙居绍兴馀姚，字可久，号沙随。孝宗隆兴元年进士。累知进贤、上饶等县，政宽令简，绥强抚弱，所至有异绩。奉祠，寓居鄱阳。尝受经学于王葆、闻人茂德、喻樗。好学博闻，释订经史。有《古易考》、《古占法》、《医经正本书》、《三器图义》、《南斋小集》等。